Morning Star is 'n gesellige strandhuis wat teen die berg geleë is met 'n asemrowende panoramiese uitsig oor die Atlantiese Oseaan. Laat die seeluggie in deur die groot patio-deure terwyl jy jou koffie geniet en die sonsopkoms kyk oor die Hottentots-Hollandberge.
Dié huis het slaapplek vir 6 gaste en beskik oor 3 slaapkamers met gehalte-matrasse, Kanadese gansveerduvets en Egiptiese katoenlinne.
Die kombuis is ten volle toegerus om gaste se verblyf te vergemaklik en sluit kwaliteit toebehore in soos Smeg. Die huis het 'n TV met Netflix en gratis 10 mbps WiFi.
Skop daardie skoene eenkant en geniet die kuier!
'n Bespreking by Morning Star sluit in:
Gaste wat na Morning Star gekyk het, het ook belangstelling getoon in die volgende lekke plekke:
Vanaf R1 995 per nag (plek&nbspvir 6)
Dorries-rylaan 82, Simonstad, 7975, Wes-Kaap Suid Afrikaanse Nuus Thread - Page 107 - Stormfront
Page 107 of 226 « First < 7 57 93 94 95 96 97 98 99 100 101 102 103 104 105 106 107 108 109 110 111 112 113 114 115 116 117 118 119 120 121 157 207 > Last »
08-16-2006, 05:47 PM #1061
OOS-KAAP: Hulpelose bejaarde beroof
PORT ELIZABETH. – “Ons is eintlik maar sulke lekker sagte teikens omdat ons hulpelose ou dames is.”
Dít volgens ’n 83-jarige inwoner van die Kruger Tuine-aftreeoord in Somerstrand nadat sy gister in die oggendure beroof is.
Die ouma, wat uit vrees nie haar naam genoem wou hê nie, het gesê sy het kalm gebly toe sy omstreeks 04:00 wakker word van ’n geraas in haar woonstel. Sy het haar woonsteldeur oopgelos vir ’n versorger, wat haar later die oggend sou besoek.
“Ek het in my bed gelê en gevra wat hulle soek. Hulle het gesê hulle soek geld en ek het aan hulle gesê dat ek nie enige geld het nie.
“Ek het geweet ek moet hulle nie teenstaan nie, maar daar was eintlik nie veel wat ek kon doen nie,” het die geskokte vrou gesê.
Die twee rowers het haar huis omgedolwe en met die vrou se televisie en duur juweliersware weggekom. Hulle het haar Mercedes A-klas-motor geroof, maar dit is gisteroggend deur die polisie in die Walmer-township teruggevind.
Kapt. Verna Brink, polisiewoordvoerder, het gesê niemand is nog in hegtenis geneem nie, maar die polisie is warm op die spoor van die rowers.
Brink het gesê die vrou se telefoondrade is geknip en sy kon gevolglik nie vir hulp bel tot haar versorger opgedaag het nie.
Die vrou, wat reeds ’n jaar in die aftreeoord woon, het voorheen in Brightonweg gewoon, en het gesê sy het juis net die vorige dag teenoor haar broer gespog dat Kruger Tuine die veiligste woonplek in die hele Somerstrand is.
Inbrekers het in Augustus 2005 ook by die woonstel van me. Bettie Hirzel (84) by dié aftreeoord ingebreek. Hirzel, wat in die een oor doof is, het nie wakker geword van die geskarrel in haar woonstel nie. Haar veiligheidshek is oopgebreek.
Die aftreeoord, wat deur die Echo-stigting bestuur word, het ’n geëlektrifiseerde heining en veiligheidshekke sowel as ’n interkom-stelsel. Dit is nie duidelik hoe die rowers ingekom het nie.
Mnr. Ken Keen, hoof- uitvoerende beampte van die Echo-stigting, het gesê die sukses van sekerheidsmaatreëls by enige aftreeoord hang af van hoe goed die inwoners die beleid toepas.
Volgens hom spreek die polisie die inwoners gereeld toe oor veiligheid.
08-17-2006, 04:54 PM #1062
Kleinkind van dr. Chris in gyseldrama
KAAPSTAD. – “Ek was op die verkeerde tyd op die verkeerde plek. Nóú voel dit onwerklik, maar tóé was ek vreeslik bang.”
Só het me. Ashlea Barnard (25), kleindogter van die wêreldbekende hartchirurg, wyle dr. Chris Barnard, gesê oor die beproewing wat sy Sondag in Uganda deurgemaak het toe sy saam met Kanadese joernaliste aangehou en met ’n vuurwapen gedreig is.
Barnard, ’n Kapenaar en dogter van wyle dr. André Barnard, het onlangs uit haar werk as handelsmerk-analis bedank om ’n maand saam met die African Child Foundation in ’n dorpie etlike kilometer van Kampala in Uganda te werk.
Dié organisasie is gestig deur eerw. Jim Nadiope.
Barnard se ma, mev. Gail Allin, het gister vertel hulle het Sondag ’n oproep van ’n paniekbevange Ashlea ontvang. “Sy het ons vertel daar is ’n man wat hulle met ’n geweer dreig. Ons was op die plaas en het my skoonsuster, mev. Deidré Visser, gevra om kontak te maak met iemand wat kan help.
“Wanneer jou kind ver weg is en só iets gebeur, kan jy nie help om paniekerig te raak nie.”
Visser het eers die Britse hoëkommissariaat in Uganda gebel, wat niks kon doen nie omdat sy (Ashlea) met ’n Suid-Afrikaanse paspoort reis.
Daarna het sy die Suid-Afrikaanse hoë*kommisariaat in Uganda gebel en oplaas gesê dit sal baie negatiewe nuus wees as dr. Chris Barnard se kleindogter iets oorkom.
Ashlea is uiteindelik Sondagmiddag saam met die Kanadese joernaliste na Kampala geneem.
“Die Kanadese joernaliste was besig om ’n dokumentêre rolprent oor die African Child Foundation te maak en het gevra waar die geld heen gaan,” het sy gister uit Uganda vertel.
Dié vrae het vermoedelik vir eerw. Na*dio*pe ongemaklik gemaak. Toe die Kanade*se Sondagoggend wou vertrek, is hul*le verbied om die dorpie te verlaat. Dit blyk of hy die videobande wou hê, maar dit is reeds die Saterdag na Kampala gestuur.
’n Sekerheidswag het hulle met ’n geweer aangehou. Hy het hulle later laat gaan, op voorwaarde dat een van die Kanadese mans met die bagasie agterbly.
’n Verteenwoordiger van die Kanadese hoëkommissariaat het met eerw. Nadiope onderhandel. Hy het alles ontken. Die bagasie is die volgende dag na Kampala geneem.
Ashlea sal die res van haar tyd in Uganda in Kampala werk by ’n tehuis wat deur ’n Britse dokter begin is.
“Ek het van die begin af gesê ek wil ’n maand in Uganda bly en wil nie stert tussen die bene terugkeer na Suid-Afri*ka nie.”
Volgens Allin is hulle net verlig Ash*lea het genoeg lugtyd op haar selfoon gehad om hulle te bel, “anders kon sy net verdwyn het en niemand sou geweet het nie”.
Sy het gesê die ergste skrik is nou verby. “Ek sal nie gelukkig wees tot sy terug is in my arms nie, maar sy is ’n baie verstandige kind en ek glo sy sou teruggekom het as sy werklik geglo het sy is in gevaar.”
08-17-2006, 04:59 PM #1063
OOS-KAAP: ‘Engele’ op gholfbaan laat rowers vlug
PORT ELIZABETH. – “Die engele het na ons gekyk.”
Dít was gister die slotsom waartoe ’n bekende in rugbykringe, mnr. Willie Horn, en ’n plaaslike leraar, ds. Johan van Rooyen, gekom het nadat rowers se poging om hulle by die Walmer-gholfbaan te skiet, misluk het.
Van Rooyen, van die NG kerk De Duin in Somerstrand, het gesê hy is oortuig daarvan dat hy en Horn “nie alleen was” op die gholfbaan toe vyf jong mans hulle verlede Vrydagoggend by die agtste putjie op die bof omsingel het nie.
“Ek het geen angstigheid ervaar toe die man sy vuurwapen op my rig en sê ‘staan stil of ek skiet’ nie.
“Ek het vas in sy oë gekyk en geantwoord ‘skiet maar’. Hy het die sneller getrek en dit het net geklik.
“Sy oë, waarin die meeste vrees was wat ek ooit in my lewe gesien het, het nog meer verward geword,” het Van Rooyen gesê.
Die rower het die vuurwapen nog twee keer afgevuur, maar wonderbaarlik het geen koeëls afgegaan nie.
Van Rooyen het gesê die rowers was duidelik vol vrees en hulle het vir ’n oomblik versteen gestaan ná die drie skietpogings.
“Ek het my gholfstok in hul rigting geswaai en hulle het die bosse in laat spaan*der. Ons het na hulle gesoek, maar wou dit nie waag om die bosse in te gaan nie,” het Van Rooyen gesê.
Niks is van hulle gesteel nie.
Horn en Van Rooyen het twee vroue op die gholfbaan na die klubhuis vergesel en die polisie ontbied.
Van Rooyen het gesê die kalmte wat oor hom en Horn gekom het, is iets wat “die Here alleen kan gee”.
“Dit was ’n absolute wonderwerk. Ek sien die voorval as ’n versterking en versekering dat ons nooit alleen is nie,” het hy gesê.
Horn, ’n ouditeur en voormalige bestuurder van die OP-rugbyunie, het saamgestem dat engele hom en Van Rooyen beskerm het en dat hy eers nou besef wat kón gebeur het.
Volgens Van Rooyen is vier mans verlede maand by dieselfde bof by die Walmer-gholfklub beroof.
■ In Julie is die Humewood-gholfklub se klubhuis van kontant, gholftoerusting en klere beroof.
■ Drie rooftogte het in 2004 en 2005 by die Wedgewood-gholfbaan in Groenbossies plaasgevind.
08-17-2006, 05:11 PM #1064
OOS-KAAP: Inbrekers span taxi’s in
PORT ELIZABETH. – Inbrekers gebruik glo taxi’s om huise in veral die westelike woonbuurte van die stad leeg te dra.
Die taxi’s word glo deur inbrekers gehuur om na die huise, wat vir ’n tyd lank deur die inbreker dopgehou word, te gaan. Die voertuie word in die motorhuise ingetrek, waarna alle waardevolle goedere en selfs kluise uit die huise gedra word.
Dít volgens dir. Ronald Koll, adjunk-area*kommissaris van die Baaise polisie, wat gister bekend gemaak het dat lede van ’n diefstal-sindikaat in die Kabegapark-polisiëringsgebied onlangs vasgetrek is.
Die vier vermeende diewe word met minstens tien inbraaksake verbind. “Die diewe het ’n foto van hulself met die gesteelde goedere geneem, wat in die hande van die polisie beland het. Die foto het ons gehelp met ons inhegtenisnemings,” het Koll gesê.
Volgens hom het inbrake die laaste paar maande aansienlik toegeneem in die westelike woonbuurte van die stad en inwoners van onder meer Sherwood, Kabegapark en Walmer loop deur.
Koll het gesê huiswerkers word dikwels deur die inbrekers genader, aanvanklik as vriende en later as medepligtiges in die inbrake. Die gewildste tye vir inbrake is Sondagoggende, wanneer heelparty mense in die kerk of by die winkels is.
Inbrekers bel dikwels die huistelefone of klop aan die voordeure om vas te stel of enigeen tuis is voordat hulle toeslaan.
Die taxibestuurders word deur die inbrekers betaal vir hul dienste om die gesteelde goedere weg te ry, maar volgens Koll beplan die polisie om met die hulp van die batebeslagleggingseenheid op die taxi’s beslag te lê.
Komm. Malizo Ntswahlana, die areakommissaris van die Baaise polisie, het gesê tien kluise is reeds die laaste paar maande uit huise in die stad gesteel.
“Die inbrekers kom dikwels deur die dakke van huise en ontkoppel alarm-meganismes wat in die dak geplaas is. Sewentien vuurwapens het reeds só in die hande van misdadigers beland, wat gewoonlik vir gewapende rooftogte gebruik word,” het Ntswahlana gesê.
Ntswahlana, by wie se huis daar sélf ook al drie keer ingebreek is, het gesê mense moet seker maak dat hulle nie groot bedrae kontant in hul kluise hou nie. “Ons huise is nie meer veilig nie. Die diewe raak keer op keer ál slimmer,” het hy gesê.
08-17-2006, 05:48 PM #1065
Grondeis-boere mag nie eie prokureur gebruik
’n Dreigende krisis kan die prosesse van grondeise verder vertraag en vrywillige verkopers alle beskerming ontneem.
Die nasionale grondeisekommissie het gister aan Sake bevestig dat vrywillige verkopers van grond teen wie grondeise bestaan , nie meer hul eie oordragprokureurs mag aanstel nie, maar dat die kommissie dit van nou af sal doen.
Dié besluit druis teen die algemene praktyk in waarvolgens ’n verkoper die oordragprokureur mag aanstel juis sodat sy belange beskerm word.
Die wysiging van hierdie praktyk kan tot ’n ernstige botsing van belange lei.
’n Oordragprokureur moet tydens ’n transaksie sorg dat die oordrag van die eiendom en die betaling daarvan gelyktydig gebeur sodat die verkoper, wat groot risiko dra, nie benadeel word nie.
Mnr. Boy Ndala, woordvoerder van die nasionale grondeisekommissie, kon gister nie sê wanneer die wysiging in werking tree nie. Volgens hom het die kommissie in Julie op ’n vergadering in George dié besluit geneem en het dit “kort daarna” in werking getree.
Agri SA is die afgelope twee weke oorval met telefoonoproepe van lede wat ontevrede oor dié skielike wysiging is.
“ ’n Wildvreemde prokureur wat jy nie vertrou nie, moet nou na jou belange omsien. Verkopers is uitgelewer aan die staat,” het dr. Theo de Jager, voorsitter van Agri SA se grondsakekomitee, gister gesê.
Volgens De Jager het Agri SA geen kennisgewing van dié wysiging gekry nie.
Ndala meen dat hulle verkopers tydens onderhandelinge skriftelik in kennis stel en dat die wysiging nie verkopers wie se kontrakte reeds onderteken is, raak nie.
Agri SA sê in ’n persverklaring grondeienaars “is reeds uitgelewer aan lomp administrasie en uitgerekte prosesse wat dikwels oor etlike jare verloop”. Die kommissie behoort dit vir grondeienaars makliker te maak om as vrywillige verkopers by die grondeiseproses betrek te word.
Volgens De Jager wil sommige vrywillige verkopers eerder onteien word sodat hulle minstens hul eie oordragprokureurs kan aanstel.
Die kommissie meen egter hy behoort die reg van aanstelling te hê omdat die koper in dié geval die meeste risiko dra.
“Die reg vereis nie dat ’n verkoper ’n oordragprokureur kan aanstel nie. Dit was bloot algemene praktyk. Omdat die kommissie die grootste koper in die land is, kan ons argumenteer óns dra die grootste risiko,” het Ndala gesê.
De Jager is bekommerd dat dienste wat reeds deur oordragprokureurs gelewer is, tot verspilde koste gaan lei.
“Boonop weet ons van geen tenderproses of enige ander grondslag waarop dié prokureurs aangestel gaan word nie,” het hy gesê.
Me. Annelize Crosby, Agri SA se parlementêre verteenwoordiger, het gesê die kommissie laat glo net ’n verkoper toe om die oordragprokureur aan te stel as hy self die koste dra.
“Sommige onderhandelinge duur drie of vier jaar en daar word heeltyd dienste gelewer. Nou is daardie koste skielik die verkoper se verantwoordelikheid,” het sy gesê.
Sy meen dat dit onbillik is omdat die grondeiseproses aan die verkopers opgedwing word.
08-18-2006, 01:49 AM #1066
Herrie los ná VF+ se pamflet
KAAPSTAD. – ’n Herrie het losgebars oor ’n rasgerigte pamflet wat die VF+ in verlede week se tussenverkiesing in Bothaville teen die DA gebruik het.
In die tussenverkiesing in wyk 12 van die Nala-munisipaliteit, het die ANC 888 stemme gekry, die DA 545 en die VF+ 479.
Dié wyk het twee stempunte – die stadsaal van Bothaville, met veral wit kiesers, en die New Church-saal, met veral swart kiesers.
Ten tyde van die kiesveldtog het die VF+ ’n pamflet by huise in die oorwegend wit deel van die wyk afgelewer. Die pamflet bestaan uit ’n swart blok met ’n DA-wapen en die onderskrif: “Wie is dit?”
Die bewoording lui: “Fanus le Roux, die DA-kandidaat, is reeds ’n Nala-stadsraadslid . . . As die DA die wyk sou wen, sal die DA ’n ander proporsionele raadslid in Fanus se plek aanwys. Dit kan enige van die volgende DA-kandidate wees:
“Moshoeu, Mosekimang Japhta. Falatsi, Sankoela Petrus. Kgware, Dorothea” en nog vyf swart DA-lede se name.
Die pamflet gaan voort: “As jy DA stem, gee jy vir hulle ’n blanko-tjek. Moenie jou stem op die DA mors nie. Help die VF+ om die ANC te klop. Dit is moontlik.”
By navraag het dr. Pieter Mulder, leier van die VF+, toegegee dat die pamflet die gedagte kon laat posvat dat ’n stem vir die DA daartoe kan lei dat ’n swart persoon tot die stadsraad verkies kan word.
Mulder het gesê hy was oorsee toe die pamflet uitgereik is en hy het die kwessie reeds met mnr. Abrie Oosthuizen, Vrystaatse leier van die VF+, bespreek. Hy het gesê die name van die swart DA-lede is verkry van die lys van DA-kandidate in wyke in die stadsraadsverkiesing in Maart.
Die VF+ het dus afgelei dat indien Le Roux in die wyk verkies sou word, sy plek as proporsionele raadslid ingeneem sou word deur een van die swart DA-lede.
Mnr. Andries Botha, DA-leier in die Vrystaat, het gesê die polarisasie wat die pamflet op Bothaville veroorsaak het, is betreurenswaardig.
“Die DA maak nie onderskeid op grond van ras nie. Wat belangrik is, is die persoon se vermoë om diens te lewer. Die DA besluit nie vooraf wie proporsionele poste vul nie.
“Terwyl dit moontlik is dat een van die DA-lede op die pamflet die posisie kon vul as mnr. Le Roux verkies sou word, kan dit ook enige ander DA-lid wees. Vakatures word deur ’n kieskollege gevul.
“Wat jammer is, is dat die VF+ probeer om diegene aan wie hierdie pamflet gerig is, almal in een kraal te jaag.
“Die Midde-Oosterse situasie wys wat gebeur as polarisasie sy loop neem. As die VF+ se pogings om kiesers te polariseer sou slaag, sal dit sy eie kiesers wees wat die meeste daaronder sal ly.”
10-02-2006, 01:35 PM #1067
Dina Rodriques Kersfees agter tralies
KAAPSTAD. - Uitroepe van vreugde het vanoggend in die Kaapse Hooggeregshof opgeklink toe me. Dina Rodrigues (25) se aansoek om borgtog van die hand gewys is.
Rodrigues, wat aangekla word van die moord op baba Jordan-Leigh Norton, se aanvanklike borgtog is verlede jaar gekanselleer omdat sy glo dreigende SMS'e aan mnr. Neil Wilson, die ses maande oue babameisie se biologiese pa en staatsgetuie, gestuur het.
Rodriques se regsverteenwoordiger het vroeër gesê daar is geen gevaar dat sy 'n vlugrisiko is nie, omdat Rodriques daarvan oortuig is dat sy vrygespreek sal word.
Die Norton-familie het gesê hulle is gelukkig met die regter se uitspraak.
Rodrigues sal in die Pollsmoor-gevangenis aanbly tot die saak in Januarie volgende jaar hervat word.
10-03-2006, 03:54 AM #1068
Ontvoerder sê: ‘Ek gaan jou klaarmaak!’
Bloemfontein. – ’n Vrou het deurentyd in ’n angswekkende ontvoeringsdrama vir haar lewe gebid terwyl haar aanvaller sowat drie uur lank met haar in haar motor se kattebak rondgery het.
In ’n stadium het haar ontvoerder gedreig om haar in ’n gure deel van die stad af te laai sodat sy verkrag en vermoor kan word, vertel me. Petru Dirker, ’n grafiese kunstenaar.
Sy is oorval toe sy Vrydagaand omstreeks 21:00 van die werk af by haar huis in Universitas tuisgekom het. ’n Man wat vermoedelik by ’n venster ingebreek het, het haar ingewag en met die kolf van ’n vuurwapen oor die kop geslaan. Sy het teruggeveg, maar hy het haar oorrompel en heeltyd gesê: “Ek gaan jou klaarmaak!”
Al wat deur haar kop geflits het, was dat sy nie wou doodgaan nie.
Sy het beloof om enigiets te doen solank hy haar net nie seermaak nie.
Hy het haar toe in haar eie motor se kattebak geboender en met haar daarin begin rondry.
Hy het kort-kort stilgehou en gedreig om haar dood te maak as sy sou beweeg of ’n geluid maak.
Hy het in ’n stadium gedreig om haar in ’n gure deel van die stad af te laai.
’n Ander keer het hy gedreig om haar dood te maak en in ’n sloot langs die pad te gooi.
Hy het haar later op die passasiersitplek langs hom laat sit, na ’n kitsbank gery en haar beveel om R3 000 te onttrek.
Hy het daarna teruggery na haar huis waar hy haar aan ’n stoel vasgebind en haar mond toegebind het.
Hy het haar motor vol van haar besittings gelaai.
Hy het die motor se spaarsleutel op ’n kassie gelos en gesê sy kan die voertuig die volgende dag in Lesotho gaan haal.
Net voordat hy met haar motor en besittings weg is, het hy haar bedank vir haar samewerking.
Sowat 02:00 het sy haar bevry en ’n gat in die deur geslaan waar sy toegesluit was.
Sy het daarna hulp by bure gaan soek, wat die polisie ontbied het.
Dirker, wat ná die gebeure traumabehandeling ontvang het, sê haar aanvaller was in die 40’s en het vlot Afrikaans gepraat.
Sy het hom nog nooit voorheen gesien nie.
’n Woordvoerder van die polisie sê die ontvoerder het met Dirker se motor en goedere van R80 000 gevlug.
Dit is ’n donker metaalblou 1994-model Toyota Corolla met registrasienommer DCZ 552 NW.
10-03-2006, 04:01 AM #1069
Skerpioene-advokaat móét selle toe
Konstante hoofpyn en ’n maagseer is nie genoeg rede om ’n senior advokaat van die Skerpioene in die polisieselle eerder as in ’n ge*vangenis aan te hou nie.
Só het landdros George Andrews gister beslis toe me. Portia Kgantsi (39) se regsverteenwoordiger tydens haar verskyning in die Randburgse landdroshof nie die hof kon oortuig nie dat daar spesiale redes is waarom sy eerder in die polisieselle aangehou moet word.
Kgantsi het verskyn op aanklagte van korrupsie, regsverydeling, afpersing en oortredings van die Dwelmwet nadat sy Donderdagaand laat buite die Sandton-polisiekantoor deur die Skerpioene met minstens R40 000 in haar besit aangekeer is.
Volgens mnr. Herman Brooderyk, adjunk-direkteur van openbare vervolging in Johannesburg en aanklaer in die saak, was dié geld deel van omkoopgeld van R350 000 wat sy geeis het om sake teen twee verhoorafwagtende vermeende dwelmhandelaars wat deur die Skerpioene gearresteer is, te laat “verdwyn”. Altesame R55 000 is glo reeds aan haar oorbetaal.
Sy sal nou in die Johannesburg-gevangenis bly totdat haar borgtogaansoek Maandag aangehoor word.
Mnr. Solomon Mkhabela, Kgantsi se regsverteenwoordiger, het aangevoer dat sy pal hoofpyn het en ook behandeling vir ’n maagseer kry. Die hof het gesê dís nie genoeg rede dat sy in die polisieselle aangehou mag word nie.
Mkhabela se argument dat die publiek ’n negatiewe houding teenoor die Skerpioene koester en Kgantsi se lewe in die Johannesburg-gevangenis in gevaar kan wees, het ook nie oortuig nie
Mnr. Makhosini Nkosi, woordvoerder van die Skerpioene, het gesê sy sal, as sy borgtog kry, verhoed word om met haar werk as staatsadvokaat voort te gaan en dat departementele stappe onmiddellik teen haar gedoen sal word.
10-03-2006, 04:15 AM #1070
Egpaar verloor albei kinders
’n EGPAAR van Reitz het hul enigste twee kinders verloor in ’n grusame motorongeluk waarin altesaam 12 mense omgekom het.
Mnr. Dirk en mev. Helen Viljoen se seun, Deon, en hul dogter, Jané, is in die ongeluk oorlede.
’n Woordvoerder van die polisie, supt. William Mokwena, sê dié botsing wat altesaam 12 lewens geëis het, het Vrydag vroegmiddag op die pad tussen Lindley en Petrus Steyn gebeur.
’n Minibus-taxi het na bewering voor Deon en Jané se bakkie ingeswenk.
Mokwena sê met die aankoms van die polisie was Deon, wat bestuur het, oorlede.
Sy suster het op pad na die hospitaal beswyk.
Sewe insittendes van die minibus, onder wie twee kinders, is ook op die toneel oorlede.
’n Verdere drie mense, onder wie die bestuurder van die minibus, is later in die hospitaal oorlede.
Die name van die insittendes van die minibus is nog nie bekend nie. Van hulle is nog nie uitgeken nie.
Ds. André van Staden van Reitz sê Deon was ’n honeursstudent aan die Universiteit van die Vrystaat. Sy suster sou volgende week met haar matriekeksamen by die Hoërskool Reitz begin.
Deon was ook ’n oudleerling van dié skool.
Van Staden sê Deon en Jané was op pad huis toe nadat hulle die Aardklop-kunstefees in Potchefstroom bygewoon het.
Hy sê die ongeluk is ’n groot skok en baie hartseer vir die inwoners van Reitz.
Van Staden sê daar lê nog ’n lang pad van rou vir die ouers en die gemeenskap voor.
Hy sê een van sy predikantkollegas, het gister – die eerste dag van die skoolkwartaal – traumaberading vir Jané se skoolmaats gegee.
Die Viljoen-kinders se begrafnisdiens is môre om 11:00 uit die NG moederkerk op Reitz.
Page generated in 0.26850 seconds with 14 queries